เบื้องหลังความสำเร็จ SAPPE เปลี่ยน “ออฟฟิศ เป็นสนามระดมไอเดีย” เพื่อ UP LEVEL พนักงาน
เวลาได้ยินความสำเร็จทางธุรกิจของบริษัทต่าง ๆ สิ่งแรกที่มนุษย์ออฟฟิศอย่างเรามักจะคิดและสรุปกันเอาเอง  คือ บรรยากาศในการทำงาน ของบริษัทเหล่านี้ น่าจะเต็มไปด้วยความเคร่งเครียด และเต็มไปด้วยแรงกดดัน
18 ต.ค. 2565

เบื้องหลังความสำเร็จ SAPPE เปลี่ยน “ออฟฟิศ เป็นสนามระดมไอเดีย” เพื่อ UP LEVEL พนักงาน
SAPPE x ลงทุนแมน
เวลาได้ยินความสำเร็จทางธุรกิจของบริษัทต่าง ๆ
สิ่งแรกที่มนุษย์ออฟฟิศอย่างเรามักจะคิดและสรุปกันเอาเอง
คือ บรรยากาศในการทำงาน ของบริษัทเหล่านี้
น่าจะเต็มไปด้วยความเคร่งเครียด และเต็มไปด้วยแรงกดดัน
และเชื่อว่า เมืองไทย ก็น่าจะมีออฟฟิศหลายแห่ง ที่ตกอยู่ในสถานการณ์เช่นนี้
รู้หรือไม่ว่า.. มีบริษัทเครื่องดื่มไทยแบรนด์หนึ่ง ที่ประสบความสำเร็จระดับโลก
ด้วยการส่งออกเครื่องดื่มไป 98 ประเทศ ผ่านช่องทางการขายกว่า 1,000,000 Outlets
โดยบริษัทนี้ ใช้แนวคิดบริหารพนักงานที่เปรียบ “ออฟฟิศ เป็นสนามระดมไอเดีย”
ให้พนักงานทำงานอย่างสนุกสนาน พร้อมกับสร้างไอเดียใหม่ ๆ ของตัวเองตลอดเวลา จนกลายเป็นวัฒนธรรมองค์กรที่ไม่เหมือนใคร
บริษัทที่มีสไตล์การทำงานนอกกรอบแห่งนี้คือ บริษัท เซ็ปเป้ จำกัด (มหาชน)
ลงทุนแมน ได้พูดคุยกับคุณปิยจิต รักอริยะพงศ์ ประธานเจ้าหน้าที่บริหารของบริษัท
พร้อมกับรู้ว่า ที่ทำงานในฝัน เงินเดือน อาจไม่ใช่คำตอบสุดท้าย
ความสนุก และความสุขในการทำงาน ที่ UP LEVEL ตัวเราเองต่างหาก
ที่จะเพิ่มมูลค่าตัวเราเอง อย่างประเมินค่าไม่ได้
SAPPE ทำเรื่องนี้ให้เกิดขึ้นจริงในออฟฟิศตัวเอง ได้อย่างไร ?
ลงทุนแมนจะสรุปให้ฟัง..
คุณปิยจิต เล่าว่า SAPPE ใช้ 3 แนวคิดในการขับเคลื่อนพนักงาน นั่นคือ Creative - Dynamic - Fun
อธิบายง่าย ๆ คือ ไม่ว่าจะผลิตสินค้า, วางแผนการตลาด, ลงมือปฏิบัติ และประเมินผล
ทุก ๆ อย่างจะต้องมีความยืดหยุ่น และต้องทำให้พนักงานรู้สึกสนุกไปกับการทำงาน
เช่น การทำให้รูปแบบการทำงานเป็นเกมการแข่งขัน หรือเป็นกิจกรรมให้ challenge มากขึ้นเรื่อย ๆ
มีการแจกรางวัลเป็นแรงกระตุ้น ให้พนักงานพยายามให้ดีที่สุดและสนุกอีกด้วย
พอเป็นแบบนี้ ออฟฟิศก็จะปกคลุมไปด้วยบรรยากาศ ความสุข ความสนุก เสียงหัวเราะ และไอเดียสร้างสรรค์
ทีนี้ก็มาถึง Pain Point ที่มนุษย์ออฟฟิศหลายคนเคยเผชิญคือ “ถูกจำกัดไอเดีย”
ส่วนใหญ่มาจากวัฒนธรรมองค์กร และประเด็นนี้ ส่งผลเสียรุนแรงอย่างคาดไม่ถึง
ทำให้พนักงานรู้สึกไม่มีคุณค่า ขาดความเชื่อมั่น ไม่กล้าแสดงออก
สุดท้าย.. อาจส่งผลให้องค์กร ขาดความคิดสร้างสรรค์สิ่งใหม่ ๆ และแข่งขันในตลาดไม่ได้
เหตุผลนี้เองที่ทำให้ SAPPE สร้างออฟฟิศให้กลายเป็นเวที “ปล่อยของ” หรือที่เรียกว่า Sappe playground
และเรียกพนักงานของเซ็ปเป้ว่าเป็น Sappe players พร้อมสร้างรูปแบบการทำงานที่เปิดกว้างทางความคิด ให้ player ทุกคนสามารถนำเสนอไอเดียต่าง ๆ ได้ตลอด เพื่อเฟ้นหาไอเดียสร้างสรรค์ที่สามารถทำเงินให้บริษัท และช่วยทำให้ชีวิตของผู้คนดีขึ้นตามปณิธานขององค์กร
“เราบอกพนักงานว่า ไม่ต้องกลัวกับการคิดอะไรใหม่ ๆ
หากพลาดหรือล้มเหลว ก็ต้องลุกขึ้นให้เร็ว และ Move on ไปสู่สิ่งใหม่ ๆ”
แนวทางการทำงานแบบนี้ สิ่งที่บริษัทจะได้ก็คือ ไอเดียใหม่ ๆ กองอยู่ในออฟฟิศเต็มไปหมด
ทำให้สามารถนำจุดแข็งของแต่ละไอเดีย มาผสมผสานขับเคลื่อนธุรกิจได้เหนือความคาดหมาย
ที่สำคัญ วิธีนี้ทำให้พนักงานทุกคนมีส่วนร่วม ให้บริษัทเป็น Home of innovators หรือ “บ้านที่อุดมด้วยนักคิดสร้างนวัตกรรม”
จุดนี้เอง เป็นที่มาที่ทำให้บริษัทมีสารพัดกิจกรรมมากกว่า 100 ครั้งต่อปี
ส่วนใหญ่ก็จะเป็นการนำภารกิจงานต่าง ๆ มาครีเอท เปลี่ยนเป็นเกมให้พนักงานมีส่วนร่วม
ขณะเดียวกัน คุณปิยจิต เล่าว่า..
เธอเองได้ทำลายโครงสร้างองค์กรบางส่วนที่ไม่จำเป็นทิ้งไป
เช่น ลดลำดับขั้นตอนของการทำงาน ลดขั้นตอนเอกสารที่ไม่จำเป็น นำเทคโนโลยีและออนไลน์เข้ามาใช้ ปรับทุกส่วนให้เป็นระบบที่พร้อมเสิร์ฟการทำงานไม่ว่าจะอยู่ที่ไหน เพื่อทำให้บริษัทมีความคล่องตัวสูง
เมื่อถูกถามว่า แล้วพนักงานพอใจกับวิธีการบริหารสไตล์นี้ มากน้อยแค่ไหน ?
คุณปิยจิต บอกว่า ในทุกปี เธอจะจัดทำสำรวจความพึงพอใจของพนักงาน
โดยผลการประเมินความผูกพันของพนักงานที่มีต่อองค์กรในทุกปี จะมากกว่า 4 คะแนน
จาก 5 คะแนนเต็ม
ในมุมการได้ใจพนักงาน SAPPE ถือว่า สอบผ่านสบาย ๆ
แล้วในมุมของธุรกิจ วิธีการบริหารพนักงานในแบบฉบับที่ไม่เหมือนใคร สไตล์ SAPPE
ผลลัพธ์ที่ออกมาเป็นอย่างไร ?
ผลประกอบการล่าสุด ในไตรมาส 2 ปี 2565 พบว่า
รายได้รวม 1,334.5 ล้านบาท เติบโต 38.9%
กำไรสุทธิ 167.3 ล้านบาท เติบโต 31.9%
เมื่อเทียบกับไตรมาส 2 ของปีที่แล้ว
ทำให้ SAPPE มั่นใจว่า เส้นทางการบริหารพนักงานของตัวเองมาถูกทาง
และเชื่อว่าในไม่ช้าตัวเองจะเป็นแบรนด์เครื่องดื่มระดับโลก
พร้อมตั้งเป้าหมายรายได้เมื่อถึงปี 2569 หรืออีก 4 ปีข้างหน้า บริษัทจะมีรายได้แตะ 10,000 ล้านบาท โดยเวลานี้ยอดขายในตลาดต่างประเทศกำลังโตขึ้นเรื่อย ๆ
การเติบโตครั้งนี้ จริง ๆ แล้ว หากมองให้ลึก ไม่ได้มาจากการ “บริหารพนักงาน”
แต่คือการ “สร้างคน” ของ SAPPE ต่างหาก ที่ทำให้พนักงานมีความคิดสร้างสรรค์ และพัฒนาตัวเองได้อย่างไร้ขีดจำกัด ผ่านระบบการทำงานที่ไม่ได้ยึดติดกับกรอบเดิม ๆ
พอรู้แบบนี้ น่าจะทำให้ใครหลายคน อยากเข้าไปเป็นส่วนหนึ่งของ SAPPE
โดยเฉพาะกลุ่มคนรุ่นใหม่ ที่บริษัทอยากได้เข้ามาร่วมทีม
คุณปิยจิต เผยว่า SAPPE ไม่ได้เลือกพนักงานที่เกรดการศึกษา, เพศสภาพ, อายุ
แต่เราเลือกคนที่มีทัศนคติกระหายทั้งความสำเร็จ, การเรียนรู้ และพร้อมสนุกไปกับวัฒนธรรมองค์กรของเรา
ที่สำคัญ พนักงานทุกคน ต้องมีเป้าหมายเดียวกัน
คือการพา SAPPE แบรนด์ไทยส่งมอบอาหารและเครื่องดื่มที่อร่อยสุดเจ๋ง ไปยังทั่วทุกมุมของโลก
ภารกิจอันยิ่งใหญ่นี้.. จะทำได้สำเร็จหรือเปล่า คงไม่มีใครตอบได้
แต่ที่ตอบได้แน่ ๆ คือ เวลานี้ SAPPE น่าจะกลายเป็นหนึ่งในบริษัทที่ใคร ๆ ก็อยากเข้าทำงานด้วย
เพราะไม่ใช่แค่ทำงานแล้ว ได้ผลตอบแทนที่คุ้มค่า เพียงอย่างเดียว
แต่ยังช่วย UP LEVEL ทักษะต่าง ๆ ผ่านการทำงานที่ สนุก, ท้าทาย และเพลิดเพลิน
จนบางที.. เราอาจจะไม่รู้ตัวด้วยซ้ำว่า เราเก่งขึ้นกว่าเดิมมากแค่ไหนกัน
Reference
-บทสัมภาษณ์ตรง คุณปิยจิต รักอริยะพงศ์ ประธานเจ้าหน้าที่บริหารของบริษัท เซ็ปเป้ จำกัด (มหาชน)